Steppdans

Steppdans (engelsk tap dance) er en rytmisk danseform med jern under sålene på skoene. Med basstone under hælparti og diskanttoner under halvtå, skapes det forskjellige lyder og toner som supplerer musikken. Steppdansere improviserer ofte til musikken. Stepp ble ofte brukt som underholdningsinnslag i de gamle Hollywood-filmene, mens i dag er det fortsatt vanlig i musikaler på teater.Singin' in the Rain. Folketeateret.  Besøkt 21. januar 2016 Steppdans hadde også en sentral rolle i den amerikanske animasjonsfilmen Happy Feet.Happy Feet (2006). IMDb. http://www.imdb.com/title/tt0366548/
 Historikk 
 1900-1940 
USA er steppdansens hjemland. Stepping er en annen form for dans utviklet på 40-tallet i USA uten jern under skoene, og må ikke forveksles med steppdans. I tillegg til forskjellig dansestil har steppdansere i dag jern under skoene. Britiske og irske innvandrere kom til USA med sine tradisjonelle step-danser og vestafrikanske slaver med sin musikk- og dansekultur. I skjæringspunktet ble det utviklet en særegen dansekunst basert på rytme og musikkglede.Tap Roots: The Early History of Tap Dancing Av Mark Knowles

Steppdans ble scenedans under minstrel shows som var svært populære i siste halvdel av 1800-tallet.Tap Roots: The Early History of Tap Dancing Av Mark Knowles Hvite dansere, som regel irske, farget ansiktet med brent kork for å likne på svarte afrikanere. De danset basert på egne tolkninger av afrikansk dans og musikk, og konkurrerte om å være mest «autentiske». Unge, fargede gutter danset også i minstrel shows.The Black & White Minstrel Show British Broadcasting Corporation Også de farget ansiktene sorte, med hvite øyne og munn. På 1800-tallet ble dansen kalt buck and wing eller flat foot dance og ordet steppdans, eller tapdance, ble først brukt i 1902. Encyclopedia of African American Popular Culture av Jessie Carney Smith 

Steppjernet ble oppfunnet i 1910, da en ung danser i et vaudeville-show ble frustrert over at et bråkete publikum ikke hørte lydene fra skoene hans. På den tiden brukte danserne lærsko med tresåler, eller mynter og ølkorker festet til skoene.The Greatest Tap Dance Stars and Their Stories, 1900-1955 av Rusty E. Frank Danseren fikk faren, som var smed, til å smi tynne metallplater som han kunne feste under skosålene. Bruken av steppjernet  spredte seg og er i dag vanlig for alle steppdansere.Invitation to Human Communication - National Geographic  Av Cindy Griffin,Jennifer Bone

 1940- og 50-tallet 
Da storhetstiden for de store swingorkestrene gikk til ende på 1940- og 50-tallet, sank interessen for stepp.Frankie Manning: Ambassador of Lindy Hop by Frankie Manning  (Author)  Cynthia Millman (Author)

 1990-tallet 
På midten av 1990-tallet blomstret interessen for steppdansen opp igjen. Steppdanser og skuespiller Gregory Hines (1946–2003) var en pådriver i så måte.

 Utøvere 
En rekke steppdansere (også kalt steppere)  er blitt berømte gjennom populære amerikanske underholdningsfilmer der musikk og dans har vært viktig: Master Juba og Bill "Bojangels" Robinson med Shirley Temple, Fred Astaire og Ginger Rogers, Gene Kelly, Nicolas Brothers, Jimmy Slyde, Gregory Hines, Savion Glover, Tap Dogs, Brenda Bufalino, Joseph Wiggan og Jason Samuels Smith  i nyere tid.

 Den internasjonale steppdansdagen 
Hvert år den 25. mai, på Bill "Bojangels" Robinsons fødselsdag, feires den internasjonale steppdansdagen (National Tap Dance Day).http://www.tapdance.org/ Dagen feires internasjonalt, men også i Norge.http://www.vgtv.no/#!/video/16700/kaare-conradi-jeg-ble-saa-kald-av-aa-svoemme-at-jeg-begynte-aa-steppe-i-stedet

 Steppdans i Norge 
Steppdans undervises ved flere danseskoler i Norge, og har siden 1990-tallet utviklet seg til å bli en populær danseform. Skolen At Tickle Toes driver undervisning og formidling av steppdans i Norge.http://www.danseinfo.no/ 

I 2015 ble Tap Oslo arrangert for første gang i Norge.Tap Oslo 2015. NRK Østlandssendingen (2015). https://tv.nrk.no/serie/distriktsnyheter-oestlandssendingen/DKOA99020615/06-02-2015# Se fra 09:26 i sendingen Dette er en steppdansfestival som går over ei helg hvor det arrangeres kurs med både nasjonale og internasjonale pedagoger. Tap Oslo har også en konsertkveld/show hvor pedagogene danser til live musikk.Tap Oslo 2015, Nordic Black Theatre.  Besøkt 21. januar 2016 Tap Oslo arrangeres også i 2016.Tap Oslo, Norwegian Rhythm Production. http://www.norwegianrhythmproduction.com/  Besøkt 21. januar 2016

 Referanser 

 Eksterne lenker 

 TheatreDance All About Tap Dance (engelsk)
 Youtube The Nicholas Brothers
 Youtube Ludovico Hombravella Suarez, Tap Oslo 2015 

Kategori:Danser